**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2014. december 18-án (csütörtök) 16.30 órakor megtartott testületi ülésen.

**Jelen vannak:** Eged István FIDESZ-KDNP polgármester

Boros Csaba FIDESZ-KDNP alpolgármester

Abelovszki Ildikó képviselő

Barta Gábor képviselő

Juhász Attila képviselő

Tóth János képviselő

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Tóthné Németh Barbara ép. oszt. vez.

Pap János Rendőrős Parancsnok

Józsa Tibor r. őrnagy

Deák Bernadett önk. tanácsadó

Kovácsné Égető Edit jkv.

**Eged István FIDESZ-KDNP polgármester**

Köszönti az ülés résztvevőit, megállapítja az ülés határozatképességét, mert a 7 képviselőből 6 fő jelen van. Az ülést megnyitja. Javasolja, hogy a közmeghallgatás megkezdése előtt tartsanak egy gyors testületi ülést, amit a képviselők és a megjelentek egyhangúan elfogadtak.

**NAPIRENDI PONTOK**

1. A Szántó Vezekényi István Művelődés SZMSZ módosításának megtárgyalása.

Előterjesztő: Dr. Varga Attila jegyző

1. Kérdések, interpellációk.

**Napirendi pontok tárgyalása**

**1./ Napirend**

A Szántó Vezekényi István Művelődés SZMSZ módosításának megtárgyalása.

**Dr. Varga Attila jegyző**

Elmondja, hogy az anyagban leírtak szerint kerül módosításara az SZMSZ.

**Eged István FIDESZ-KDNP polgármester**

Kérdezi, hogy ezzel a napirendi ponttal kapcsolatban van-e valakinek kérdése, kiegészíteni valója?

Amennyiben nincs, kéri aki egyetért a melléklet szerinti SZMSZ módosítással az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 154/2014. (XII.18.) határozata**

1. Pétervására Város Önkormányzat Képviselő-testülete megtárgyalta a Szántó Vezekényi István Művelődés Háza és Könyvtár SZMSZ-ének módosítását, és azt a melléklet szerinti tartalommal elfogadta.

2. Felkéri a Képviselőtestület az intézményvezetőt, hogy gondoskodjon az SZMSZ egységes szerkezetbe foglalásáról.

Határidő: azonnal

Felelős: Eged István polgármester,

Deák Bernadett intézményvezető

**2./ Napirend**

Kérdések, interpellációk.

**Eged István polgármester**

Kérdezi, hogy van-e valakinek kérdése, hozzászólása?

Amennyiben nincs az ülés **bezárja**.

**K.m.f.**

**Eged István Dr. Varga Attila**

polgármester jegyző

**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2014. december 18-án (csütörtök) 17.00 órakor megtartott közmeghallgatáson

**Jelen vannak:** Eged István FIDESZ-KDNP polgármester

Boros Csaba FIDESZ-KDNP alpolgármester

Abelovszki Ildikó képviselő

Barta Gábor képviselő

Juhász Attila képviselő

Tóth János képviselő

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Tóthné Németh Barbara ép. oszt. vez.

Pap János Rendőrős Parancsnok

Józsa Tibor r. őrnagy

Deák Bernadett önk. tanácsadó

Kovácsné Égető Edit jkv.

a mellékelt jelenléti ív szerint 19 fő.

**Eged István FIDESZ-KDNP polgármester**

Köszönti a megjelenteket. Tájékoztat a napirendi pontokról.

Rövid tájékoztatót ad az elmúlt év munkájáról.

Intenzív éven vagyunk túl, több beruházást be tudtunk fejezni.

Megragadtuk a pályázati lehetőségeket van, ami látványos van, ami nem. Ami látható az a Főtér megújulása, Egészségügyi központ, Orvosi ügyelet felújítása. Na és a Művelődés Ház bővítése és felújítása. Ami nem látható az a Járási Hivatal (igaz szűken vagyunk, de a munka folyamatosan megy).

Jól működik a közmunkaprogram, attól függetlenül, hogy egyáltalán nem egyszerű a program működtetése.

Meg fog jelenni a napokban a „Pétervásárai Hírek”. Szükség van a város lakóinak véleményére.

A városban működik a kamera rendszer. Jó a viszonyunk a rendőrséggel. Ebben a hónapban megalakult városunkban a polgárőrség. Hamarosan lesz mezőőri szolgáltunk is.

Ennyiben kívánta összefoglalni az elmúlt évet, átadja a szót a Rendőrkapitánynak.

**Pap János Rendőrőrs parancsnok**

A beszámolója az elmúlt 5 év eredményét foglalja össze. Ezek statisztikai adatok.

Nem minden esetben kéri, a sértet az elkövető feljelentését, mivel az hozzátartozója, ismerőse.

A 2011-2012. évben növekszik, 2013-ban is növekedés látható a bűncselekmények számában megyei szinten, Pétervásárán ez a tendencia csökkenő mértéket mutat.

7 település (Siroktól-Parádsasvárig) csatlakozott a mi térségünkhöz a 13 településhez.

Kicsit elhanyagolták a hét települést.

A közmunkaprogram azért is jó, mert több embernek adott munkát. Addig se azon gondolkoztak, hogy milyen rossz dolgot kellene csinálniuk.

További kamerák elhelyezése nagyon jó lenne. A közterületi bűncselekmények rendőri jelenlét miatt is sokat csökkent.

A betöréses lopások száma is csökkent.

Jelenleg a Rendőrőrsön 38 fő dolgozik, akik próbálják védeni a környezetüket.

Az erők védelme a tulajdonosok dolga főleg. Sajnos nincs rá idő, kapacitás és jármű.

Pétervására Várostól, amit lehet maradéktalanul megkaptak.

Elmondja még, hogy csodálatosan szép hely Pétervására és környezete.

2014. évben stagnált a bűncselekmények száma.

**Eged István FIDESZ-KDNP polgármester**

Köszöni a tájékoztatót. Várja a kérdéseket.

**Harmati János**

Térrel kapcsolatban elmondja, hogy a KRESZ táblákkal kapcsolatban van egy kis problémája. (3 db „behajtani tilos tábla.) Véleménye szerint nem jó helyen vannak kitéve.

**Eged István FIDESZ-KDNP polgármester**

Így van, kiegészítő táblákat fognak kihelyezni.

Sajnos arra is volt már példa, hogy az új térre által fel autóval.

**Id. Eged István**

A KRESZ táblákat át kell nézni.

Végig kellene nézni, és pótolni őket.

Több minden szeretne megemlíteni.

Az Orgona úton rendszeresen túlsúlyos teherautók közlekednek. Meddig fogja bírni a híd a túlterhelést?

Nagyon jó dolognak tartotta, mikor a rendőrök gyalogosan is járőröztek a településen.

A fejlődéssel kapcsolatban az a véleménye, hogy sok az irigy, az alakoskodó.

A sportélet igén szép a városban.

A téren is volt program az elmúlt este.

Amit még nagyon fontosnak tart azt, hogy a szemetelés még mindig nagy a városunkban, meg kell szólítani a szemetelőket. Nem a közmunkásokra kell várni, hogy a szemetet összeszedjék. Ne ezért alkalmazzuk őket.

**Eged István FIDESZ-KDNP polgármester**

A KRESZ táblák kihelyezésével és felülvizsgálatával már foglalkozott a képviselő-testület is.

A táblák felmérése már megtörtént, a költségvetésbe be kell tervezni.

**Tóth János képviselő**

Tényleg felmérték a táblákat. Költségvetésbe be lesz terjesztve. Jövő évben megoldásra kerülnek.

**Verebélyi István**

Rendőrségi szerv működése nagy fejlődést mutat. Nyugodtabban élünk.

Kéri, hogy figyeljenek már oda arra, hogy az Orgona út forgalma nagyon megnövekedett, Az út maga nagyon keskeny, tönkre fog menni a nagy teherautó forgalom miatt.

Tragikusnak tartja a Sportcsarnok bejáratát, ott valamit kezdeni kell. Az orvosi rendelő mögött is áll a víz.

Kevésnek tartja a parkolási lehetőségeket.

**Bátka Árpád**

A hulladéklerakóval mi van? Tárolásra nem volt engedély. Mi lesz a sok szeméttel. Akarják-e kártalanítani a tulajdonosokat?

**Verebélyi Istvánné**

A közbiztonsággal meg van elégedve.

A főútról lekanyarodó gépjárművek viszont nem mindig jelzik az irányváltási szándékukat.

Az önkormányzat és a hivatali dolgozók munkáját elismeri.

Amivel gondja van, az hogy Dr. Nagy Kálmán háziorvos előtt a váróhely nagyon szűk, mozgáskorlátozott kocsival ott nem igen lehet közlekedni. Ráadásul a WC előtt kell a betegeknek állni. Meg lehetne-e azt oldani, hogy a nagy váróból jussanak be a rendelésre.

**Tóth János képviselő**

Tényleg kicsi és szűk az a folyosó. Foglalkoztak ezzel a gonddal, de az ÁNTSZ nem engedte.

A kijelzős behívórendszer kiépítése folyamatban van.

**Eged István FIDESZ-KDNP polgármester**

Ismerik a fent említett problémát.

Az Egészségügyi Központ felújítása pályázati pénzből lett megoldva. Megadott kiírásból dolgoztak. Ki lett építve a behívórendszer vezetékezése saját erőből, mivel ez sem fért bele a pályázati pénzbe. Ez, ha beindul sokat fog segíteni.

Az Orgona úton jó lenne súlykorlátozást bevezetni, mielőtt még tönkre megy.

Tudják, hogy a sportcsarnok előtti terület katasztrofális állapotban van, ez mind annak a következménye, hogy az építkezések miatt a nagy teherautók bejártak.

Megerősített utat kell majd csinálni, illetve a közvilágítást is meg kell oldani.

Saját bevétele nincs, azaz nagyon kevés az önkormányzatnak, a pályázatokat figyeljük.

A hulladéklerakóval kapcsolatban elmondja, hogy nem igazán érti a kérdést.

Ezzel a problémával már 2010-ben megkereste az önkormányzatot. A hulladéklerakó kb. 1980-ban lett kijelölve. Régen bárhová le lehetet rakni a szemetet.

Volt ott egy területe az önkormányzatnak ahová a PEVIK hordta a szemetet. Sajnos túlterjeszkedett.

2002-től a hulladékgazdálkodás kötelező.

Valóban magánterületre ment át a hulladék. A hulladéklerakó be lett zárva, re kultiválni szeretné a hulladéklerakó társulás.

Minden tulajdonossal meg tudtak egyezni, kivéve vele és a testvérével.

Kártérítést akarnak kérni. Leültek tárgyalni, ügyvédeken keresztül még mindig tárgyalásban állunk.

Kéri, hogy szakértővel támassza alá a kártérítést, és annak összegét, mivel másként nem fizethetnek.

Elmondja, hogy ez a probléma nem az Önkormányzatra tartozik, hanem a PEVIK-re. Bekapcsolódott a testvére is ebbe az ügybe. Mikor az egyik megegyezett volna, akkor a másik nemet mondott.

**Szántó István**

Kéri, hogy ezt ne itt vitassák meg, ez nem közügy.

**Id. Eged István**

Nem egészen érti, hogy miről is beszélnek.

**Szántó István**

Kéri, hogy a „piactéren”, ne az út szélére pakolják már ki az árusok, mert így is nehézkes a közlekedés.

**Pap János Rendőrőrs parancsnok**

A KRESZ táblák néha tényleg okoznak gondot.

Az irányjelző használatáról sajnos leszoktak már az emberek.

A „piactér”-en az árusítás közlekedésbiztonsági problémákat vet fel. Igaz, hogy ez gond.

Elmondja még, hogy az ittas vezetés a környezetünkben igen nagy számban jelen van, igaz, hogy a 2/3-a átmenő forgalom.

**Szántó István**

Elmondja, még, hogy a kamionok nagyon veszélyesen közlekednek a településen. Van olyan, hogy csak átsuhannak a városon. A sebességük nagyon nagy.

**Pap János Rendőrőrs parancsnok**

Igaz. nem tudja megítélni, hogy néhány kamion milyen sebességgel közlekedik.

Jó lenne, ha elkerülnék a várost.

**Szaniszló József**

Teherautó sorőrként kérdezi, hogy miért lehet csak kerülővel közlekedniük. Mire jó ez?

**Pap János Rendőrőrs parancsnok**

Nem tudja. Előírás, be kell tartani. A szabály így szól, és úgy tudja, hogy nem is változtatnak rajta.

**Eged István FIDESZ-KDNP polgármester**

A rossz jogszabályokat módosítani szokták, de időre van szükség.

**Barta Gábor**

A piaccal kapcsolatban elmondja, hogy hiába szólítják fel az árusokat, hogy beljebb pakoljanak ki. Idővel mindig kijjebb jönnek.

**Eged István FIDESZ-KDNP polgármester**

A piac és a posta előtti részt pályázat útján szeretnék rendbe tenni. Ez tervbe van véve.

A város rehabilitációs pályázat nem tudja, hogy mikor folytatódik, hogy abban meg lehetne oldani ezt a problémát.

A körforgalom kiépítése nagyon jó lenne. „Lassíts” tábla kihelyezése indokolt lenne.

Elmondja, hogy az Ózd-Nagybátony gyorsforgalmi út kiépítésére nagy hangsúlyt fektetnek.

**Pap János Rendőrőrs parancsnok**

„Lassíts” tábla kihelyezése jó dolog. Lesz a településen traffipax is, ami az átmenő forgalom sebességét is fogja figyelni.

**Bátka Árpád**

Az önkormányzat elfogadja az igazságügyi szakértő véleményét?

**Eged István FIDESZ-KDNP polgármester**

Vagy elfogadja, vagy nem a képviselő-testület a kártérítési igényt.

De az igényt alá kell támasztani.

**Árvai János**

A kommunális adót ez évben mire fogják fordítani?

A tavalyi évit se tudja, hogy mire használták fel.

**Eged István FIDESZ-KDNP polgármester**

Be szokták tervezni, hogy mire fogják költeni.

Pl. pályázati önerőnek használhatják.

Tavaly meg lett csinálva a Mogyoróska, és a Máriássy út. A templom mögött beszakadt vízelvezetőt is ebből a pénzből állították helyre.

Nem akar új adót bevezetni.

**Szántó István**

Sokat szépített Pétervásárán az elmúlt négy évben.

Reméli, hogy a következő öt évben a Posta előtti rész, illetve a piac helyzete is meg lesz oldva.

**Eged István FIDESZ-KDNP polgármester**

Köszöni az elismerő szavakat. De ehhez a munkához kellett a képviselő-testület együttműködése is. Az érdem az övék is.

Fejlődésről volt szó mindig. Ezen az úton szeretnének haladni tovább.

Legyünk büszkék a településünkre.

**Szántó István**

Nagyon örül a Karácsonyi vásárnak.

**Szaniszló József**

Nem gondolkoztak azon, hogy parkolási díjat szedjenek?

**Eged István FIDESZ-KDNP polgármester**

Beszéltek már róla. Ehhez be kell határolni, hogy hol lehet parkolókat kialakítani.

**Szaniszló József**

Mindenhol fizetni kell a parkolásért.

**Verebélyi Istvánné**

Jó ötletnek tartja a parkolási díjat.

**Eged István FIDESZ-KDNP polgármester**

Kérdezi, hogy van-e még hozzászólás, kérdés?

Amennyiben nincs, megköszöni a részvételt és a közmeghallgatást bezárja.

**K.m.f.**

**Eged István Dr. Varga Attila**

polgármester jegyző